คือหนูเป็นแบบว่ากลืนน้ำลายไม่ลงมาหลายวันแล้วค่ะแต่จะเป็นเฉพาะตอนที่อยู่คนเดียวหรือไม่มีใครชวนคุยชวนเล่นก็จะมีอาการนั้นค่ะและพักหลังๆก็หายใจไม่สะดวกเลยค่ะ ปวดหลัง แล้วบางทีมีอาการ ปวดบริเวณหน้าอกค่ะ คัดจมูกเป็นบางครั้ง ไม่มีไข้ ไม่ไอ อยากทราบว่าหนูเป็นโรคอะไรรึป่าวคะแล้วช่วงนี้โรงพยาบาลไม่รับตรวจนอกจากคนป่วยจริงๆหนูควรรักษายังไงคะ
สวัสดีครับ จากอาการที่เล่ามา มีความเป็นไปได้ว่าคอแห้ง จนทำให้กลืนน้ำลายยาก จึงควรดื่มน้ำมากๆ และรับประทานอาหารร้อน ใช้ช้อนตัวเอง ซึ่งหากไม่มีไข้ ไม่ไอ ก็คงไม่มีการติดเชื้อโควิด ไม่ต้องกังวลนะครับส่วนอาการปวดหลังหรือปวดบริเวณหน้าอก หากเป็นไม่มาก อาจจะเป็นอาการปวดเมื่อยกล้ามเนื้อ จึงแนะนำให้นอนพักผ่อน หรือ เปลี่ยนอริยาบถและออกกำลังกายเพื่อคลายเส้นเอ็นและกล้ามเนื้อครับดังนั้น เบื้องต้น หากไม่มีไข้ ไม่ไอ ก็ขอแนะนำให้ดูอาการที่บ้านดีกว่าครับ อย่างไรก็ดี หากมีอาการไข้สูง หอบเหนื่อย ก็ควรไปพบแพทย์เพื่อตรวจรักษาต่อไปครับ